ai4bharat/Pralekha huggingface dataset:
ఆర్థిక మంత్రిత్వ శాఖ
సావరిన్ గోల్డ్ బాండ్ల పథకం 2020-21  - ధర ప్రకటన
2020 ఏప్రిల్ 13న భారత ప్రభుత్వం జారీ చేసిన నోటిఫికేషన్ నం. F.No.4-B//2020 ప్రకారం, 2020-21 సావరిన్ గోల్డ్ బాండ్ల అమ్మకం  ఈనెల 6వ తేదీ నుంచి ప్రారంభమవుతుంది. 10వ తేదీ వరకు అందుబాటులో ఉంటాయి. ఈనెల 14వ తేదీని సెటిల్మెంట్ తేదీగా నిర్ణయించారు. సబ్స్క్రిప్షన్ గడువులో బంగారం ధరను గ్రాముకు రూ.4,852 గా నిర్ణయించారు. జులై 3వ తేదీన రిజర్వ్ బ్యాంకు జారీ చేసిన పత్రికా ప్రకటనలోనూ దీనిని పేర్కొన్నారు.
ఆన్లైన్ ద్వారా దరఖాస్తు చేసుకుని, డిజిటల్ పద్ధతిలో చెల్లింపులు చేసేవారికి గ్రాముకు రూ.50 చొప్పున తగ్గిస్తారు. వీరికి గ్రాముకు రూ.4,802 చొప్పున గోల్డ్ బాండ్లను పొందుతారు.
భారత పోటీ ప్రోత్సాహక సంఘం
ముఠాలుగా ఏర్పడినందుకు కాగితపు ఉత్పత్తిదారులపై జరిమానా విధించిన సిసిఐ
వ్యవసాయ వ్యర్థాలు, పునరుపయోగించిన చెత్త కాగితాల నుంచి కాగితాలను ఉత్పత్తి చేస్తూ, పోటీ వ్యతిరేక ఒప్పందాలను నిరోధించే కాంపిటీషన్ చట్టం, 2002లో సెక్షన్ 3, రెండ్ విత్ సెక్షన్ 3 లోని అంశాలను ఉల్లంఘించినట్టు గుర్తించిన కొన్ని కంపెనీలకు , ఒక అసోసియేషన్కు వ్యతిరేకంగా కాంపిటీషన్ కమిషన్ ఆఫ్ ఇండియా  బుధవారం అంతిమ ఉత్తర్వులను జారీ చేసింది.
మరొక రెండు కేసుల దర్యాప్తు జరుగుతుండగా బయిటకు వచ్చిన కొన్ని అంశాల ఆధారంగా కమిషన్ సువో మోటుగా ఈ కేసును ప్రారంభించింది. డిజి 21 ప్రాథమిక కాగితం ఉత్పత్తిదారులు, అసోసియేషన్పై దర్యాప్తు జరిపినప్పటికీ, అది 10 ఉత్పత్తిదారులు, అసోసియేషన్ కు వ్యతిరేకంగా మాత్రమే చట్టంలోని సెక్షన్ 3, రెండ్ విత్ సెక్షన్ 3 లోని అంశాలను ఉల్లంఘించినట్టు ఆధారాలను నమోదు చేసింది. ఈ సంస్థలన్నీ ఒక సమూహంగా ఏర్పడిన కాలం సెప్టెంబర్ 2021 నుంచి మార్చి 2013 వరకు అని డిజి పేర్కొంది.
ఇటువంటి కార్యకలాపాలకు వేదికను అందించిన అసోసియేషన్, కంపెనీలు కూడా రాసే, ముద్రించే కాగితాల ధరలను నిర్ణయించేందుకు ఒక ముఠాగా ఏర్పడినట్టు సిసిఐ కనుగొంది.
ఈ నేపథ్యంలో, ముఖ్యంగా మహమ్మారి కాలంలో అనేక వ్యాపారాలు దృశ్య మాధ్యమంలోకి మారి కాగితం అవసరం తగ్గి, కాగితపు వ్యాపారాన్ని ప్రభావవితం చేసినందున, ముఠాగా ఏర్పడినట్టు నేరం రూఢీ అయిన పది మంది కాగితపు ఉత్పత్తిదారులపై సిసిఐ లాంఛనప్రాయంగా ఒక్కక్కొరిపై రూ. 5లక్షల చొప్పున జరిమానాను విధించింది.
అదనంగా, పోటీ ఒప్పంద కార్యకలాపాలను తన వేదికను అందించినందుకు అసోసియేషన్పై రూ. 2.5 లక్షల జరిమానాను విధించింది. పైన పేర్కొన్నవి మాత్రమే కాకుండా, చట్టంలోని సెక్షన్ 48 నిబంధనల ఉల్లంఘనలకు బాధ్యులుగా నిర్ధారించిన కాగితపు ఉత్పత్తిదారులు, అసోసియేషన్ అందులోని అధికారులు భవిష్యత్తులో పోటీ వ్యతిరేక ప్రవర్తనకు పాల్పడడం నుంచి నిలవరించుకోవాలని, మానుకోవాలని సిసిఐ ఆదేశించింది.
ఉత్తర్వుల కాపీ సిసిఐ వెబ్ సైట్ www.cci.gov.inలో అందుబాటులో ఉంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు ఇప్పటిదాకా 24.6 కోట్లకు పైగా టీకా డోసులు;
రాష్ట్రాల దగ్గర పంపిణీకి సిద్ధంగా ఇంకా 1.49 కోట్ల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన 50% టీకా మందును కేంద్ర ప్రభుత్వం కొనుగోలు చేస్తుంది. రాష్ట్రాలు మిగిలిన 50% నుంచి కొనుగోలు చేసుకోవచ్చు. ప్రభుత్వం అందించే టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 24 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 23,11,69,251 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 1.49 కోట్లకు పైగా ) టీకా డోసులు పంపిణీకి అందుబాటులో ఉన్నాయి
మంత్రిమండలి
భారతదేశాని కి, జపాన్ కు మధ్య విద్య పరమైన, పరిశోధన పరమైన సహకారం - ఆదాన, ప్రదానాల కు గాను ఎమ్ఒయు
భారత ప్రభుత్వ అంతరిక్ష విభాగానికి చెందిన నేశనల్ ఎట్ మాస్ఫేరిక్ రిసర్చ్ లాబరేటరీ కి , జపాన్ లోని క్యోటో లో గల క్యోటో యూనివర్సిటీ కి చెందిన రిసర్చ్ ఇన్స్ టిట్యూట్ ఫార్ సస్ టేనబుల్ హ్యూమనస్ఫియర్ కు  మధ్య 2020 నవంబరు 4న, 2020 నవంబరు 11న సంబంధిత సంస్థ ల మధ్య విద్య పరమైన, పరిశోధనాత్మకమైన సహకారం మరియు పరస్పర ఆదాన ప్రదానం కోసం ఒక అవగాహన పూర్వక ఒప్పంద పత్రం  పై సంతకాలైన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది.
ఉద్దేశ్యాలు
• వాతావరణ విజ్ఞాన శాస్త్రం, సాంకేతిక విజ్ఞానం ఎన్ఎఆర్ఎల్ మరియు ఆర్ఐఎస్హెచ్ ల పరిశోధన సదుపాయాల ను వినియోగించుకొంటూ సహకార పూర్వకమైన విజ్ఞాన శాస్త్ర ప్రయోగాలు/ ప్రచార ఉద్యమాలు తత్సంబంధిత అధ్యయనాలు, విజ్ఞాన శాస్త్ర సంబంధిత సామగ్రి ఆదాన ప్రదాన ప్రచురణలు, సమాచారం సంయుక్త పరిశోధన సమావేశాలు, వర్క్ షాపులు, అధ్యాపక సిబ్బంది, విద్యార్థులు, పరిశోధకుల రాకపోకల రంగాల లో ఉభయ సంస్థలు వాటి సహకారాన్ని ముందుకు తీసుకుపోవడానికి ఈ అవగాహన పూర్వక ఒప్పంద పత్రం వీలు కల్పిస్తుంది.
• ఈ ఎమ్ఒయు మాధ్యమం ద్వారా జపాన్ లోని శిగరాకీ లో మిడిల్ ఎండ్ అపర్ ఏట్ మాస్ఫియర్  రేడార్, ఇండోనేశియా లోని కోతోతాబంగ్ లో గల ఇక్వెటరియల్ ఎట్ మాస్ఫియర్ రేడార్ , ఆర్ఐఎస్హెచ్ కు చెందిన అనుపూరక ఉపకరణాల తో పాటు ఎన్ఎఆర్ఎల్ వద్ద గల మేసస్ఫియర్-స్ట్రాటస్ఫియర్-ట్రోపస్ఫియర్  రేడార్ , ఇంకా ఇతర ఉపలబ్ధ అనుపూరక ఉపకరణాల వంటి సదుపాయాలను పరస్పరం ఉపయోగించుకోవడం సాధ్యపడనుంది.
పూర్వరంగం
ఎన్ఎఆర్ఎల్, ఆర్ఐఎస్హెచ్ లు వాతావరణ సంబంధ విజ్ఞాన శాస్త్రం, సాంకేతిక విజ్ఞానం రంగం తో పాటు శాస్త్రవేత్త ల పరస్పర ఆదాన- ప్రదానం లోనూ సహకారాన్ని అందించుకొంటూ వస్తున్నాయి. ఈ వ్యవస్థ ను ఒక అవగాహనపూర్వక ఒప్పంద పత్రం మాధ్యమం ద్వారా 2008వ సంవత్సరం లో ఏర్పాటు చేసుకోవడం జరిగింది. పైన ప్రస్తావించిన అవగాహనపూర్వక ఒప్పంద పత్రాన్ని 2013వ సంవత్సరం లో తిరిగి నవీకరించుకోవడమైంది. ఉభయ పక్షాలు కొత్త దిశానిర్దేశాలకు అనుగుణం గా సహకారాత్మక అనుసంధానానికి ప్రోత్సహాన్ని అందించడం కోసం ఒక సరికొత్త అవగాహనపూర్వక ఒప్పంద పత్రం పైన 2020వ సంవత్సరం నవంబరు లో సంతకాలు చేశాయి; ఈ పత్రాన్ని ఒక పక్షానికి మరొక పక్షం ఇచ్చి, పుచ్చుకొన్నాయి.
ఆర్ఐఎస్హెచ్ నడుపుతున్న వాతావరణ రేడార్ సంబంధిత అంతర్జాతీయ పాఠశాల లో రిసోర్స్ పర్సన్స్ గా ఎన్ఎఆర్ఎల్ శాస్త్రవేత్తలు విధుల ను నిర్వర్తిస్తున్నారు. క్యోటో యూనివర్శిటీ కి చెందిన ఆచార్యులు, పరిశోధకుల బృందమొకటి ఎన్ఎఆర్ఎల్ ను సందర్శించింది; ఈ రెండు సంస్థలు చేపడుతున్న సహకారాత్మక పరిశోధన లను పటిష్టపరచడం కోసం ఒక కేంద్రిత కార్యశాల ను నిర్వహించడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 18.81 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
18,81,65,190
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 18.81 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
శ్రీ అటల్ బిహారీ వాజ్ పేయి వర్ధంతి నాడు ఆయన కు నివాళులు అర్పించిన ప్రధాన మంత్రి
పూర్వ ప్రధాని శ్రీ అటల్ బిహారీ వాజ్ పేయి వర్ధంతి నాడు ప్రధాన మంత్రి శ్రీ నరేంద్ర మోదీ ఆయన కు నివాళులు అర్పించారు.
ప్రధాన మంత్రి ఒక ట్వీట్ లో -
‘‘ఆప్యాయభరితం అయినటువంటి ఆయన వ్యక్తిత్వాన్ని మనం స్మరించుకొంటున్నాం; ఆయన స్నేహశీల స్వభావాన్ని మనం స్మరించుకొంటున్నాం; ఆయన వాక్చాతుర్యాన్ని, హాస్య ప్రియత్వాన్ని మనం స్మరించుకొంటున్నాం; మన దేశ ప్రగతి కి ఆయన అందించిన తోడ్పాటు ను మనం స్మరించుకొంటున్నాం.
అటల్ గారు మన పౌరుల మనసులలో, మస్తిష్కాలలో కొలువై ఉన్నారు. ఈ రోజు న ఆయన వర్ధంతి నాడు నేను ‘సదైవ్ అటల్’ స్థలానికి వెళ్లి, ఆయన కు నివాళులు అర్పించాను’’ అని పేర్కొన్నారు.
కార్మిక, ఉపాధికల్పన మంత్రిత్వ శాఖ
కేంద్ర కార్మిక ఉపాధి కల్పన మంత్రిత్వశాఖ కింద గల ఎంప్లాయీస్ ప్రావిడెంట్ ఫండ్ ఆర్గనైజేషన్చే, తమ సభ్యుల క్లెయిమ్ల పరిష్కారానికి మల్టీ లొకేషన్ క్లెయిమ్ సెటిల్మెంట్ సదుపాయం ప్రారంభం
దేశవ్యాప్తంగా సేవల అందుబాటులో ఏకరూపత సాధించడానికి, కోవిడ్ -19 మహమ్మారి నేపథ్యంలో సిబ్బంది సామర్ధ్యాన్ని పూర్తిస్థాయిలో వినియోగించుకునేందుకు ఇపిఎఫ్ఒ సంస్థ ఇటీవల మల్టీ లొకేషన్, క్లెయిమ్ సెటిల్మెంట్ సదుపాయాన్ని కల్పించింది. ఈ సదుపాయం వల్ల ఇపిఎఫ్ కార్యాలయాలు దేశవ్యాప్తంగా గల ఏ ప్రాంతీయ కార్యాలయం నుంచైనా క్లెయిమ్లను పరిష్కరించడానికి వీలు కలుగుతుంది. అన్ని రకాల ఆన్లైన్ క్లెయిమ్లు అంటే ప్రావిడెంట్ పండ్ పెన్షన్, పాక్షిక విత్ డ్రాయల్, క్లెయిమ్లు , ట్రాన్స్ఫర్ క్లెయిమ్లు ఈ కొత్త విధానం వల్ల ఏ ప్రాంతీయ కార్యాలయం నుంచైనా ప్రాసెస్ చేయడానికి వీలు కలుగుతుంది. ఇది గొప్ప మార్పు.
(కోవిడ్ -19 సంక్షోభం ఇపిఎఫ్ఒకు చెందిన 135 ప్రాంతీయ కార్యాలయాలపై ప్రభావం చూపింది. అవి ఉన్న ప్రాంతాలను బట్టి దీని తీవ్రత ఉంది. కోవిడ్ -19 మహమ్మారి కారణంగా ముంబాయి, థానే, హర్యానా, చెన్నై జోన్లు అతి తక్కువ సంఖ్యలో సిబ్బంది హాజరైనప్పటికీ ఇటీవల కోవిడ్ -19 అడ్వాన్సుల కారణంగా క్లెయిమ్ దరఖాస్తుల సంఖ్య చాలా ఎక్కువగా ఉంది. ఫలితంగా ఈ కార్యాలయాలలో క్లెయిమ్ల పరిష్కారం పెండింగ్ రేటు పెరుగుతోంది. దీని ప్రభావం ఇతర కార్యాలయాలపైనా పడుతోంది. అయితే ఇటీవల ప్రవేశపెట్టిన ఆటోసెటిల్మెంట్ విధానం క్లెయిమ్ సెటిల్ మెంట్ సమయాన్ని కోవిడ్ -19 అడ్వాన్సులకు 3 రోజులకు తగ్గించింది.
క్లెయిమ్ల పరిష్కారంలో ఆలస్యాన్ని నివారించేందుకు ,దేశవ్యాప్తంగా క్లెయిమ్ పరిష్కార పనిని సమానంగా పంచడం ద్వారా ఆలస్యాన్ని తగ్గించడానికి వీలు కలుగుతుంది. ఇపిఎఫ్ఒ క్లెయిమ్ల పరిష్కారనికి ప్రస్తుతం అమలులో ఉన్న భౌగోళిక పరిధి విధానం నుంచి, దేశంలోని వివిధ ప్రాంతాలనుంచి క్లెయిమ్లు పరిష్కరించే విధానానికి మారింది. దీనివల్ల తక్కువ పనిభారం ఉన్న కార్యాలయాలకు క్లెయిమ్ల పరిష్కార పనిని బదలాయించేందుకు వీలు కలుగుతుంది. దీనివల్ల క్లెయిమ్ల పరిష్కార ప్రక్రియ వేగవంతం అవుతుంది. దేశవ్యాప్తంగా ఇపిఎఫ్ఒ ప్రాంతీయ కార్యాలయాలలో సిబ్బంది సేవలను అత్యంత సమర్ధంగా వినియోగించుకోవడనికి వీలు కలుగుతుంది.
ఈ సదుపాయం వల్ల ఇపిఎఫ్ఒ సభ్యుల పని సులభతరమౌతుంది. రికార్డు సమయంలో క్లెయిమ్ల పరిష్కారానికి వీలు కలుగుతుంది. ఈ అద్భుత పథకం కింద గుర్గామ్ రీజియన్ కు చెందిన తొలి బ్యాచ్ మల్టీ లోకేషన్ క్లెయిమ్లను 2020 జూన్ 10న చండీఘడ్, లూథియానా, జలంధర్ కార్యాలయాలలోని సిబ్బంది పరిష్కరించారు. క్లెయిమ్ల సెటిల్ మెంట్ తర్వాత చెల్లింపులను గుర్గాం కార్యాలయం నుంచే చేశారు.
ఈ సదుపాయం ప్రారంభించిన తర్వాతనుంచి కంటైన్మెంట్జోన్ల పరిథిలోని కార్యాలయాల క్లెయిమ్లను సత్వర ప్రాసెసింగ్కోసం ఇతర ప్రాంతాలలోని కార్యాలయాలకు బదిలీ చేయడం జరుగుతోంది.
దీనికితోడు, మల్టీ లొకేషన్ క్లెయిమ్ సెటిల్మెంట్ సదుపాయం , వ్యక్తులు నేరుగా కనిపించే అవకాశం లేకుండానే క్లెయిమ్ల పరిష్కారానికి వీలు కలుగుతుంది. ఇది ఉన్నతస్థాయి పారదర్శకతకు , సమర్ధత, సభ్యుల నుంచి ఫిర్యాదులు తగ్గడానికి , ప్రధానమంత్రి దార్శనికత అయిన డిజిటల్ ఇండియాను సత్వరం సాధించడానికి వేగవంతమైన పరిష్కరాలకు అవకాశం కల్పిస్తుంది.
కోవిడ్ -19 ఆంక్షల కారణంగా ఇపిఎఫ్ఒ కార్యకలాపాలపై ప్రభావం పడినప్పటికీ, ఇపిఎఫ్ఒ అధికారులు, సిబ్బంది అంకితభావం, వినూత్న ఆలోచల కారణంగా 2020 ఏప్రిల్ 1 నుంచి కార్యలయ ప్రతి పని రోజుకు 270 కోట్ల రూపాయల విలువగల 80 వేల క్లెయిమ్లను పరిష్కరించారు. మల్టీ లోకేషన్ క్లెయిమ్ సదుపాయం సందర్భంగా ఇపిఎఫ్ఒ తన సేవల విషయంలో ఉన్నత ప్రమాణాలను సాధించనుంది.తద్వారా ప్రస్తుత కోవిడ్ సంక్షోభ సమయంలో 6 కోట్ల మందికి పైగా సంస్థ సభ్యులకు సామాజిక భద్రతకు హామీ ఇస్తోంది.
రక్షణ మంత్రిత్వ శాఖ
పీపీఈ కిట్లు, ఇతర సామగ్రిని క్రిమిరహితం చేసే "అల్ట్రా స్వచ్ఛ్"కు రూపకల్పన
కొత్త వ్యవస్థను రూపొందించిన డీఆర్డీవో
పారిశ్రామిక అవసరాల కోసం విభిన్న పరిమాణాల్లో క్యాబినెట్లు
సూక్ష్మక్రిములను నాశనం చేసే సరికొత్త వ్యవస్థను "రక్షణ రంగ పరిశోధన, అభివృద్ధి సంస్థ"  రూపొందించింది. దానికి "అల్ట్రా స్వచ్ఛ్" అని పేరు పెట్టింది. దీని ద్వారా పీపీఈ కిట్లు, ఎలక్ట్రానిక్ వస్తువులు, దుస్తులు, భారీ స్థాయిలో ఇతర సామగ్రిని క్రిమిరహితం చేయవచ్చు.
డీఆర్డీవోకు చెందిన, దిల్లీలోని "ఇన్స్టిస్ట్యూట్ ఆఫ్ న్యూక్లియర్ మెడిసిన్&అలైడ్ సైన్సెస్" ఈ వ్యవస్థను రూపొందించింది. ఘజియాబాద్కు చెందిన పారిశ్రామిక భాగస్వామి "జెల్ క్రాఫ్ట్ హెల్త్కేర్ ప్రైవేట్ లిమిటెడ్"తో కలిసి వృద్ధి చేసింది. 'ఓజోనేటెడ్ స్పేస్ టెక్నాలజీ'ని ఉపయోగించిన 'మల్టీపుల్ బ్యారియర్ డిస్రప్షన్' విధానంలో, అధునాతన ఆక్సీకరణ ప్రక్రియ ద్వారా వస్తువులను క్రిమిరహితం చేస్తారు. ఇందుకోసం ప్రత్యేక ఓజోన్ లేపన పరిజ్ఞానంతో "అల్ట్రా స్వచ్ఛ్"ను రెండు పొరలుగా రూపొందించారు.
పారిశ్రామిక, వృత్తిగత, వ్యక్తిగత, పర్యావరణ రక్షణకు సంబంధించిన అంతర్జాతీయ ప్రమాణాలకు అనుగుణంగా అభివృద్ధి చేశారు. అల్ట్రా స్వచ్ఛ్ను రెండు వేరియంట్లలో తీసుకురానున్నారు. వాటి పేర్లు 'ఓజోనేటెడ్ స్పేస్', 'త్రినేత్ర టెక్నాలజీ'. ఓజోనేటెడ్ టెక్నాలజీ, రాడికల్ డిస్పెన్సర్ కలయికగా త్రినేత్ర టెక్నాలజీని రూపొందిస్తారు.
(15 ఆఫియర్, 220 ఓల్టులు, 50 హెడ్జ్ వద్ద అల్ట్రా స్వచ్ఛ్ పని చేస్తుంది. అత్యవసర షట్డౌన్, డోర్లు లోపలి నుంచే మూసుకుపోవడం, రెండు ద్వారాలు, లీక్ల పర్యవేక్షణ వంటి ఏర్పాట్లు కూడా ఈ వ్యవస్థలో ఉన్నాయి. ఒకేసారి పెద్ద మొత్తంలో సామగ్రిని క్రిమిరహితం చేయడానికి పారిశ్రామిక క్యాబినెట్కు కావలసిన కొలతలు 7’x4’x3.25’. పారిశ్రామిక అవసరాల కోసం విభిన్న పరిమాణాల్లో క్యాబినెట్లు అందుబాటులోకి తెస్తున్నారు.
నౌకారవాణా మంత్రిత్వ శాఖ
ఓడరేవులలో ఎగుమతి – దిగుమతిలో కార్గో రవాణా యొక్క వార్షిక సామర్థ్యం
2013-14 వరకు ఉన్న సమాచారం మేరకు మన దేశంలో 12 ప్రధాన ఓడరేవులు మరియు 200 ప్రధానం కాని ఓడరేవులు ఉన్నాయి. ప్రధాన ఓడరేవుల వార్షిక కార్గో హ్యాండ్లింగ్ సామర్థ్యం 800.52 MTPA మరియు నాన్-మేజర్ పోర్ట్లు సంవత్సరానికి 599.47 మిలియన్ టన్నులు . 2013-14లో అన్ని భారతీయ ఓడరేవుల మొత్తం సామర్థ్యం 1399.99 MTPA.
ప్రధాన ఓడరేవుల విషయానికొస్తే, 2014 సంవత్సరం తర్వాత కొత్త ప్రధాన ఓడరేవు ఏదీ నిర్మించబడలేదు. ప్రధాన ఓడరేవులలో సామర్థ్య పెంపు/అప్గ్రేడేషన్ అనేది నిరంతర ప్రక్రియ. నాన్-మేజర్ పోర్టులు సంబంధిత రాష్ట్ర మారిటైమ్ బోర్డులు / రాష్ట్ర ప్రభుత్వాల పరిధిలో ఉన్నాయి.
ప్రధాన ఓడరేవులలో 2020-21లో కార్గో హ్యాండ్లింగ్ సామర్థ్యం 1560.61 MTPA మరియు నాన్-మేజర్ పోర్ట్ల విషయంలో ఇది 1002.24 MTPAగా ఉంది. 31-3-2021 నాటికి అన్ని భారతీయ ఓడరేవుల మొత్తం సామర్థ్యం 2562.85 MTPA. 2020-21 సంవత్సరంలో కేంద్ర ప్రభుత్వ పరిధిలో ఉన్న ప్రధాన ఓడరేవుల ద్వారా ఆర్జించిన మొత్తం నిర్వహణ ఆదాయం రూ. 14688.80 కోట్లు, ఇది రూ. 2013-14లో 9162.80 కోట్లు. ప్రధాన ఓడరేవుల మొత్తం ఆదాయం రూ. 2020-21లో 16419.27 కోట్లు, ఇది రూ. 2013-14లో 11171.97 కోట్లు.
కేంద్ర ఓడరేవులు, షిప్పింగ్ మరియు జలమార్గాల శాఖ మంత్రి శ్రీ సర్బానంద సోనోవాల్ ఈ రోజు రాజ్యసభలో లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
మహారాష్ట్ర దినం సందర్భం లో అభినందనలను తెలియ జేసిన ప్రధాన మంత్రి
మహారాష్ట్ర దినం సందర్భం లో ప్రధాన మంత్రి శ్రీ నరేంద్ర మోదీ అభినందన లను వ్యక్తం చేశారు.
ప్రధాన మంత్రి ఒక ట్వీట్ లో
‘‘మహారాష్ట్ర దినం సందర్భం లో ఇవే శుభాకాంక్షలు. ఆ రాష్ట్రం గొప్ప సంస్కృతి తో మరియు కష్టపడి పని చేసే ప్రజల తో నిండినటువంటి భాగ్యశాలి రాష్ట్రం గా ఉంది. ఆ రాష్ట్ర ప్రజలు వేరు వేరు రంగాల లో దేశ పురోగతి ని సమృద్ధం చేసివేశారు. రాబోయే కాలాల్లో మహారాష్ట్ర ప్రగతి పథం లో ముందుకు సాగిపోతూ ఉండాలంటూ ఆ ఈశ్వరుడి ని ప్రార్థిస్తున్నాను.’’ అని పేర్కొన్నారు.
"महाराष्ट्र दिनाच्या शुभेच्छा.राज्याला महान संस्कृती आणि विविध क्षेत्रात राष्ट्राची प्रगती समृद्ध करणारे मेहनती लोक लाभले आहेत.भविष्यातही महाराष्ट्राची अशीच प्रगती होत राहील अशी मी कामना करतो."
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.62 కోట్ల డోసులు  అందించారు
గత 24 గంటల్లో 28,250 డోసులు అందించారు
దేశవ్యాప్త క్రియాశీల కేసుల సంఖ్య 1,820
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 109 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,51,424 కు పెరిగింది.
గత 24 గంటల్లో 132 కొత్త కేసులు నమోదయ్యాయి.
రోజువారీ పాజిటివిటీ రేటు 0.08%
వారపు పాజిటివిటీ రేటు 0.09%
గత 24 గంటల్లో చేసిన 1,29,582 కొవిడ్ పరీక్షలతో కలిపి ఇప్పటివరకు 91.69 కోట్ల పరీక్షలు చేశారు.
రైల్వే మంత్రిత్వ శాఖ
రైల్వే భద్రత కోసం డ్రోన్ ఆధారిత నిఘా వ్యవస్థ
భద్రత బలాన్ని పెంచడం, విధుల్లో ఉన్న బలగాలకు సమర్ధవంత సాయం అందించేలా డ్రోన్ వ్యవస్థ
రైల్వే పరిధిలో ఉత్తమ భద్రత, నిఘా కోసం ఇటీవల రెండు నింజా యూఏవీలను కొనుగోలు చేసిన ముంబై డివిజన్
ఇప్పటివరకు తొమ్మిది డ్రోన్లను కొన్న ఆర్పీఎఫ్
ఎక్కువ ప్రాంతంలో తక్కువ మానవశక్తితో భద్రత చేపట్టాల్సిన సందర్భాల్లో, డ్రోన్ నిఘా పరిజ్ఞానం అత్యంత కీలకంగా మారింది. మానవశక్తితో పోలిస్తే దీనికయ్యే వ్యయం తక్కువ. రైల్వే స్టేషన్, ట్రాక్ సెక్షన్లు, యార్డులు, వర్క్షాపులు వంటి ప్రాంతాల్లో నిఘా కోసం, మధ్య రైల్వేలోని ముంబై డివిజన్ ఇటీవల రెండు నింజా యూఏవీలను కొనుగోలు చేసింది.
డ్రోన్లను ఎగరవేయడం, నిఘా, నిర్వహణపై నలుగురు సభ్యుల ముంబయి ఆర్పీఎఫ్ బృందానికి శిక్షణ ఇచ్చారు. ఈ డ్రోన్ల కెమెరాతో, ప్రత్యక్ష ప్రసారం ద్వారా ఆయా ప్రాంతాలపై నిఘా ఉంచవచ్చు. 'ఆటోమేటిక్ ఫెయిల్ సేఫ్ మోడ్' ద్వారా వీటిని నిర్వహించవచ్చు.
ఆగ్నేయ రైల్వే, మధ్య రైల్వే, రాయబరేలీలోని ఆధునిక బోగీల ఫ్యాక్టరీ, నైరుతి రైల్వే కోసం ఇప్పటివరకు తొమ్మిది డ్రోన్లను ఆర్పీఎఫ్ కొనుగోలు చేసింది. ఇందుకు రూ.31.87 లక్షలు వెచ్చించింది. రూ.97.52 ఖర్చుతో మరో 17 డ్రోన్లను కొనడానికి ప్రతిపాదనలు ఉన్నాయి. ఇప్పటికే 19 మంది ఆర్పీఎఫ్ సిబ్బందికి డ్రోన్లను ఎగురవేయడం, నిర్వహణపై శిక్షణ ఇచ్చారు. వీరిలో నలుగురికి లైసెన్స్ కూడా వచ్చింది. మరో ఆరుగురు శిక్షణలో ఉన్నారు.
భద్రత బలాన్ని పెంచడం, విధుల్లో ఉన్న బలగాలకు సమర్ధవంత సాయం అందించడం డ్రోన్ వ్యవస్థ ఉద్దేశం. రైల్వే ఆస్తులు, యార్డులు, కార్ షెడ్ల వంటి ప్రాంతాల్లో తనిఖీలకు ఇది సాయపడుతుంది. రైల్వే ప్రాంతాల్లో తిరిగే సంఘ వ్యతిరేక శక్తులు, చెత్తను పారవేసే వ్యక్తులపై నిఘాకూ ఉపయోగపడుతుంది. సమాచార సేకరణ కోసం డ్రోన్లను ఉపయోగించవచ్చు. ప్రమాదకర శక్తుల బారిన పడకుండా రైళ్లను సురక్షితంగా నడిపేలా ఈ సమాచార విశ్లేషణ పనికివస్తుంది.
ప్రకృతి విపత్తుల సమయంలో సహాయ కార్యక్రమాల కోసం, రైల్వే ఆస్తులు ఆక్రమణకు గురైనపుడు, ప్రయాణీకులు భారీగా గుమికూడితే వారిని చెదరగొట్టి రాకపోకలను నియంత్రించడానికి డ్రోన్లు ఉపయోగపడతాయి. కొవిడ్ లాక్డౌన్ అమలు చేయడానికి, వలస కార్మికుల కదలికలను పర్యవేక్షించడానికి డ్రోన్లను ఉపయోగించారు.
8-10 మంది ఆర్పీఎఫ్ సిబ్బంది పర్యవేక్షించే ప్రాంతాన్ని ఒక్క డ్రోన్ కెమెరా పర్యవేక్షిస్తుంది. తద్వారా, మానవశక్తిని మెరుగ్గా ఉపయోగించుకోవచ్చు. రైల్వే ఆస్తులు, ప్రాంత సున్నితత్వం, నేరస్తుల కార్యకలాపాలు వంటి అంశాల ఆధారంగా డ్రోన్లను రూపొందించారు. 'ఆకాశ నేత్రం'లా డ్రోన్ వ్యవహరిస్తుంది. ఏదైనా అనుమానాస్పద కార్యకలాపం డ్రోన్ కంటబడితే, దగ్గరలోని ఆర్పీఎఫ్ కేంద్రానికి సమాచారం పంపి, అనుమానితులను అప్పటికప్పుడే అదుపులోకి తీసుకునేలా చేస్తుంది. ఇదే తరహాలో, ముంబైలోని వాడిబందర్ యార్డులో నిలిపివుంచిన రైల్వే బోగీలో దొంగతనానికి ప్రయత్నించిన ఓ వ్యక్తిని రియల్ టైమ్లో డ్రోన్ పట్టించింది.
సమాచార, ప్రసార మంత్రిత్వ శాఖ
భారతీయ సినిమా అండ్ సాఫ్ట్ పవర్ పై ముంబై లో జాతీయ సదస్సు ను ప్రారంభించిన ప్రముఖ సినీ దర్శకుడు శేఖర్ కపూర్
భారతదేశంతో సహా ఆసియా దేశాలు ప్రధాన సాంస్కృతిక ప్రభావశీలురు గా మారడానికి ఇది సరైన సమయం: శ్రీ శేఖర్ కపూర్
ప్రముఖ సినీ దర్శకుడు శేఖర్ కపూర్ ముంబైలో ఇండియన్ కౌన్సిల్ ఫర్ కల్చరల్ రిలేషన్స్  'ఇండియన్ సినిమా అండ్ సాఫ్ట్ పవర్' పేరుతో నిర్వహించిన జాతీయ సదస్సు ను ప్రారంభించారు.
రాజ్ భవన్ లో జరిగిన ప్రారంభ
కార్యక్రమానికి మహారాష్ట్ర గవర్నర్ శ్రీ భగవత్ సింగ్ కోష్యారి, ఐసిసిఆర్ అధ్యక్షుడు
శ్రీ వినయ్ సహస్రబుద్ధే హాజరయ్యారు.
శ్రీ శేఖర్ కపూర్ ప్రసంగిస్తూ, ఆసియా దేశాలు ప్రపంచంలో ప్రధాన సంస్కృతిగా మారాల్సిన సమయం వచ్చిందని అన్నారు. ' నేను యువకుడు గా ఉన్నప్పుడు నేను అమెరికన్ల లాగా మారాలని కోరుకున్న సమయం ఒకటి ఉంది. ఇది కేవలం అమెరికన్ మీడియా ప్రభావం వల్లనే జరిగింది." ఇప్పుడు ఇది మన వంతు; ఆసియా అభివృద్ధి చెందుతోంది . భారతదేశం ,చైనా ప్రపంచంలో ప్రధాన ప్రభావశీలురుగా మారడానికి తమ మృదువైన శక్తిని పెంపొందించుకోగల రెండు దేశాలు. దానిని సాధించడానికి చైనా ఇప్పటికే అన్ని ప్రయత్నాలు చేస్తోంది‘ శ్రీ కపూర్ తెలిపారు.
సాంకేతిక పరిజ్ఞానం అప్ గ్రేడేషన్ అవసరాన్ని నొక్కి చెబుతూ, "భారతదేశం సినిమాని ఒక మృదువైన శక్తిగా ఉపయోగించుకోవాలంటే, ప్రపంచవ్యాప్తంగా భవిష్యత్తు తరాల మనస్సులు ,హృదయాలను మనం గెలుచుకోవాలి" అని శ్రీ శేఖర్ కపూర్ అన్నారు.
అమెరికా లోనూ, ప్రపంచవ్యాప్తంగానూ, 90 శాతం మంది యువత సినిమాలు, ఓటీటీలతో పాటు ఆటలను చూస్తున్నారని ఆయన అన్నారు. 'అత్యాధునిక సాంకేతిక పరిజ్ఞానాన్ని ఉపయోగించి గేమింగ్ వంటి పాపులర్ మీడియా ద్వారా మన కథలను చెప్పడం గురించి మనం ఆలోచించాలి. భారతీయ దుస్తుల్లో భారతీయ పాత్రలను కలిగి ఉన్న ఆటలను నేను చూడాలనుకుంటున్నాను' అని ఆయన అన్నారు.
ఐసిసిఆర్ అధ్యక్షుడు శ్రీ వినయ్ సహస్రబుద్ధే మాట్లాడుతూ, "ఈ రోజు, ప్రపంచవ్యాప్తంగా భారతీయ సంస్కృతి పట్ల గొప్ప సుహృద్భావ, ఆకర్షణ భావన ఉంది. కానీ భారతదేశం గురించి లోతైన అవగాహనను సృష్టించాల్సిన అవసరం ఉంది . ఇందుకు సినిమా సమర్థవంతమైన మాధ్యమం కాగలదు‘‘ అన్నారు. మన ఇటీవలి సినిమాలు ఎక్కువగా మహిళా సాధికారతపై దృష్టి సారించాయని ఆయన అన్నారు. చాలా సార్లు వ్యాపారాన్ని దృష్టిలో పెట్టుకొని కథలోని నెగిటివ్ సైడ్ ను చూపించారు, కానీ మనం పూర్తి చిత్రాన్ని ఆవిష్కరించ వలసిన అవసరం ఉందని అన్నారు. 'ఈశాన్య రాష్ట్రాల ప్రజల పోరాటం, విదేశాలలో ఉండిపోవడం లేదా స్వదేశానికి తిరిగి రావడం విషయం లో ఎన్ఆర్ఐల సందిగ్ధం వంటి అంశాలను ప్రధాన స్రవంతి సినిమా ఇంకా అన్వేషించాల్సిన అవసరం ఉంది‘ అని పేర్కొన్నారు.
మహారాష్ట్ర గవర్నర్ శ్రీ భగత్ సింగ్ కోష్యారీ మాట్లాడుతూ బాలీవుడ్ ప్రస్తుతం ప్రపంచ సినిమా తో పోటీ పడగలదని అన్నారు.. ఇది ప్రపంచవ్యాప్తంగా ప్రాచుర్యం పొందింది. యోగా, యోగా డే సెలబ్రేషన్స్ కూడా మన దేశానికి సాఫ్ట్ పవర్ గా మారాయని ఆయన అన్నారు.
సింపోజియం గురించి
'ఇండియన్ సినిమా అండ్ సాఫ్ట్ పవర్' అనే అంశంపై జరిగే సింపోజియంలోని వివిధ సాంకేతిక గోష్టులకు సుభాష్ ఘాయ్, రూపా గంగూలీ, భరత్ బాలా, అంబరీష్ మిశ్రా, అరుణరాజే పాటిల్, అశోక్ రాణే, మీనాక్షి షెడ్డే, మనోజ్ ముంతాషిర్, పరేష్ రావల్, జీపీ విజయ్ కుమార్ వంటి ప్రముఖులు, నిపుణులు అధ్యక్షత వహిస్తారు.
సినిమా తరహా వలసవాదం, విదేశాల్లో భారతదేశం గురించి అవగాహన కల్పించే సాధనంగా వాహనంగా ఇండియన్ సినిమా, ప్రాంతీయ సినిమా , వాటి ప్రపంచ ప్రభావం, విదేశీ ప్రేక్షకులతో భారతీయ సినిమా మమేకం, ప్రపంచ వ్యాప్తంగా భారతీయ సినిమా సంగీతం l ప్రభావం వంటి ముఖ్యమైన అంశాల ను ఈ రెండు రోజుల సదస్సు లో చర్చిస్తారు.
ముంబయిలోని ఫిల్మ్ డివిజన్ లో బుధవారం జరిగే ముగింపు కార్యక్రమానికి సమాచార , ప్రసార శాఖ మంత్రి శ్రీ అనురాగ్ ఠాకూర్ ముఖ్య అతిథిగా హాజరవుతారు.
ప్రధాన మంత్రి కార్యాలయం
శ్రీరామనవమి సందర్భంగా దేశ ప్రజలకు ప్రధానమంత్రి శుభాకాంక్షలు
శ్రీరామనవమి పర్వదినం నేపథ్యంలో ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. రామచంద్ర భగవానుని జీవితం యుగయుగాలకూ స్ఫూర్తినిస్తూనే ఉంటుందని ఈ సందర్భంగా శ్రీ మోదీ పేర్కొన్నారు.
ఈ మేరకు ఒక ట్వీట్ ద్వారా పంపిన సందేశంలో:
“పవిత్ర పర్వదినం శ్రీరామనవమి సందర్భంగా దేశ ప్రజలందరికీ నా హృదయపూర్వక శుభాకాంక్షలు. అపర పురుషోత్తముడైన భగవాన్ శ్రీరామచంద్రుడు త్యాగానికి, తపో సంపన్నతకు, ఆత్మనిగ్రహానికి ప్రతీక. ఆయన జీవితం ప్రతి యుగంలోనూ మానవాళికి స్ఫూర్తిదాయకంగా నిలుస్తుంది” అని ప్రధాని పేర్కొన్నారు.
ప్రధాన మంత్రి కార్యాలయం
ఈనెల 22న ఏఎంయూ శతాబ్ది ఉత్సవాల్లో ప్రసంగించనున్న ప్రధాని
ఈ నెల 22వ తేదీన జరగనున్న అలీఘర్ ముస్లి విశ్వవిద్యాలయం శతాబ్ది ఉత్సవాలను ఉద్దేశించి ప్రధాని శ్రీ నరేంద్ర మోదీ ప్రసంగించనున్నారు. 22న ఉదయం 11 గంటలకు వీడియో కాన్ఫరెన్స్ ద్వారా ప్రసంగం ఉంటుంది. శతాబ్ది వేడుకలకు గుర్తుగా తపాలా స్టాంపును కూడా ఆవిష్కరించనున్నారు. విశ్వవిద్యాలయం కులపతి శ్రీ సైద్నా ముఫద్దల్ సైఫుద్దీన్, కేంద్ర విద్యాశాఖ మంత్రి శ్రీ రమేష్ పోఖ్రియాల్ కూడా ఈ కార్యక్రమంలో పాల్గొంటారు.
ఏఎంయూ గురించి:
1920లో, మొహమ్మదాన్ ఆంగ్లో ఓరియంటల్  కళాశాలను కేంద్ర విశ్వవిద్యాలయం హోదాకు పెంచడం ద్వారా, పార్లమెంటు చట్టంతో, ఏఎంయూ విశ్వవిద్యాలయంగా మారింది. ఎంఏవోను 1877లో శ్రీ సైయద్ అహ్మద్ ఖాన్ స్థాపించారు. ఉత్తరప్రదేశ్లోని అలీఘర్లో, 467.6 హెక్టార్ల విస్తీర్ణంలో ఈ విశ్వవిద్యాలయం వ్యాపించి ఉంది. కేరళలోని మలప్పురంలో, పశ్చిమ బంగాల్లోని ముర్షిదాబాద్-జంగిపూర్లో, బిహార్లోని కిషన్గంజ్లోనూ ఈ విద్యాలయ ప్రాంగణాలు ఉన్నాయి.